Katarína Aragónska - Lofts, Norah, 1904-1983; Barániková, Šarlota, 1923-1996; Kopčan, Vojtech (Bratislava Slovenský spisovateľ, 1987)
Súčasná anglická spisovateľka Norah Loftsová si získala obľubu vo svojej vlasti i v Spojených štátoch ako autorka viacerých historických románov, ktoré čerpajú námet z bohatých anglických dejín. V románe o Kataríne Aragónskej načrela do čias vlády Henricha VIII., no v centre jej pozornosti nestojí tento rozporuplný panovník, jeden z najschopnejších vládcov vtedajšej Európy, ale jeho prvá manželka, pôvodom Španielka. Keby, bola darovala Henrichovi syna, možno by sa jej život nebol ničím líšil od života iných kráľovien, no Henrichova fanatická túžba po mužskom dedičovi trónu uvoľnila lavínu nepredvídaných udalostí, ktoré vryli hlbokú stopu do anglickej histórie. V období, keď Henrich podniká všetky možné kroky, aby anuloval právoplatnosť svojho manželstva s Katarínou, vyniká oddaná, trpezlivá povaha španielskej princeznej, ktorá ostáva nezmieriteľná iba v obhajobe práv svojej jedinej dcéry na trón. Historické udalosti, videné z aspektu hlavnej protagonistky, sú trochu zromantizované, no bez zbytočnej sentimentality; román je pútavým čítaním a obohatením historického žánru v našej prekladovej literatúre.
Rozlož. tit. list
Keywords: anglické romány; historické romány